EA ร่วงต่อ 7% นิวโลว์รอบ 10 เดือน ฟากโบรกฯชูหุ้นเติบโต กำไรไตรมาส 3/62 โตแตะ 1.5 พันลบ.
EA ร่วงต่อ 7% นิวโลว์รอบ 10 เดือน ฟากโบรกฯชูหุ้นเติบโต กำไรไตรมาส 3/62 โตแตะ 1.5 พันลบ.
EA ร่วงต่อ 7% นิวโลว์รอบ 10 เดือน ฟากโบรกฯชูหุ้นเติบโต กำไรไตรมาส 3/62 โตแตะ 1.5 พันลบ.
30 ต.ค. 2562

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 10.27 น. อยู่ที่ระดับ 42.25 บาท ลบ 3.25 บาท หรือ 7.14% สูงสุดที่ระดับ 44 บาท ต่ำสุดที่ระดับ 42 บาท ด้วยมูลค่าการซื้อขาย 796.88 ล้านบาท

โดยราคาหุ้น EA ปรับตัวลดลงอย่างต่อเนื่อง 5 วันติด นับตั้งแต่ราคาหุ้นปิดที่ระดับ 49.25 บาท เมื่อวันที่ 22 ต.ค. 62 พร้อมทำจุดต่ำสุดในรอบ 10 เดือน นับตั้งแต่ราคาปิดที่ระดับ 41.75 บาท เมื่อวันที่ 27 ธ.ค. 61
ด้าน บล.เอเชีย พลัส ระบุในบทวิเคราะห์ว่า จากสถิติ 5 ปีย้อนหลัง พบว่าเดือน พ.ย. ราคาหุ้น EA จะปรับตัวเพิ่มขึ้นสูงถึง 4.19% และให้ผลตอบแทนเป็นบวก 4 ใน 5 ปี ขณะที่ปัจจัยหนุน คาดกำไรครึ่งหลังของปี 2562 จะเติบโตมีนัยยะสำคัญจากช่วงครึ่งปีแรก โดยคาดกำไรสุทธิไตรมาส 3/62 เท่ากับ 1.5 พันล้านบาท เติบโต 7.2% จากไตรมาสก่อน ผลจากกำไรปกติที่เพิ่มขึ้น 15.1% จากไตรมาสก่อน จากธุรกิจไฟฟ้าพลังลม (รวม 385 MW) ได้ผลบวกจากฤดูมรสุม และการรับรู้โรงไฟฟ้าลมหนุมานเต็มไตรมาส
ขณะที่แนวโน้มกำไรปกติในช่วงไตรมาส 4/62 คาดเติบโตต่อจากไตรมาส 3/62 ทำระดับสูงสุดของปี หนุนหลักจากโรงไฟฟ้าโซลาร์ ซึ่งมีอัตรากำไรขั้นต้นเฉลี่ย 80% (สูงกว่าโรงไฟฟ้าพลังลมซึ่งมีอัตรากำไรขั้นต้นเฉลี่ย 60%) จะกลับมาผลิตไฟได้สูงขึ้นตามฤดูกาลหลังหมดฤดูฝน นอกจากนี้ยังได้ผลบวกจากธุรกิจไบโอดีเซลที่คาดทั้งปริมาณและราคาขาย B100 จะเพิ่มขึ้นตามฤดูกาลในช่วงปลายปี